Metsätähti

Metsätähti (Lysimachia europaea, syn. Trientalis europaea) on monivuotinen metsän pohjakerroksen ruohovartinen ja valkokukkainen kasvi. Nykyisin se luokitellaan kuuluvaksi alpien (Lysimachia) sukuun, esikkokasvien (Primulaceae) heimoon; aiemmin se luokiteltiin metsätähtien (Trientalis) sukuun ja myrsikkikasvien (Myrsinaceae) heimoon. Metsätähti on Ruotsin Värmlannin maakuntakukka. == Ulkonäkö ja koko == thumb|200px|left|Metsätähtiä Metsätähti kasvattaa hennon, 5–20 cm korkean, kaljun ja useimmiten haarattoman varren. Kasvin juurakko on hoikka ja suikerteleva, ja jopa 2–3 m pituiset maarönsyt, joiden avulla kasvi leviää, voivat muodostaa laajoja kasvustoja. Lehdet ovat lähes ruodittomia ja suikeita tai puikeita, yleensä ruskeanvihreitä. Varren keskivaiheilla olevat suuremmat lehdet ovat ruusukkeena, alemmat pienet lehdet ovat kierteisesti ruusukkeen alla tai puuttuvat kokonaan. Valkoisia tai joskus vaaleanpunaisia, ratasmaisia kukkia on tavallisesti yksi tai kaksi, ja ne sijaitsevat yksittäin lehtihangoissa. Kukat ovat pitkä- ja hentoperäisiä. Teriö on 11–19 mm ja yleensä 5–9-, tavallisimmin seitsemänliuskainen. Heteitä on seitsemän. Emiö on yhdislehtinen ja yksiluottinen. Verhiön teräväkärkiset kapeat liuskat ovat monesti punertavia. Metsätähti kukkii Suomessa touko-heinäkuussa. Kukissa käy kuitenkin vain niukasti pölyttäjiä, mutta kasvullinen lisääntyminen on tehokasta. Yhdessä metsätähtiyksilössä on jopa 2–3 metrin mittaisia rönsyjä, joiden avulla kasvi leviää. Yksi metsätähden harvoista pölyttäjistä on Melanostoma mellinum -niminen kukkakärpänen. Metsätähden hedelmä on pieni, pallomainen, siniharmaa, verkkokuvioinen ja liuskaisesti avautuva kota. Läheltä katsottuna se muistuttaa suuresti pienikokoista jalkapalloa.Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998, s. 220.Oulun kasvit. Piimäperältä Pilpasuolle. Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005., s. 165. Erikoisen, seitsenterälehtisen kukkansa takia metsätähti on tunnettu Suomessa myös nimellä seitsentähti. Kasveilla seitsemän on erittäin harvinainen kukkalehtien määrä. Suomalaiset ovat antaneet myös monia muita nimiä metsätähdelle, joista yleisimpiä ovat aamutähti, tähtikukka ja päivänkämmen. == Levinneisyys == Metsätähteä tavataan yleisenä koko Pohjois- ja Keski- Euroopassa. Sitä esiintyy Karpaateille, Alpeille, Ranskan itäosiin asti sekä Britteinsaarilla, koko Fennoskandiassa ja Islannissa. Levinneisyysalue ulottuu idän suuntaan läpi Venäjän ja Siperian Japaniin saakka, sekä edelleen Alaskan ja Kanadan läpi Kalliovuorille Yhdysvaltain pohjoisrajan tienoille. Etelämpänä ja idempänä Pohjois-Amerikassa esiintyy lähilajeja. Pohjois-Amerikan ja Tyynenmeren alueen metsätähdet kuuluvat alalajiin arctica, Euroopan ja Siperian metsätähdet alalajiin europaea. Suomessa metsätähti on hyvin yleinen koko maassa.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 23.10.2017. Se on yksi Suomen runsaslukuisimmista kasveista. == Elinympäristö == Metsätähti kasvaa monenlaisissa metsissä kuivista kangasmetsistä rämeille, mutta yleisimmin kosteahkoissa kangasmetsissä. Sitä tavataan myös metsäniityillä, pientareilla ja puurajan yläpuolella tunturikankailla. == Lähteet == * Oulun kasvit. Piimäperältä Pilpasuolle. Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * === Viitteet === == Aiheesta muualla == * Kasviatlas 2018: Metsätähden (Lysimachia europaea) levinneisyys Suomessa * Luontoportti: Metsätähti (Trientalis europaea) * Pohjolan kasvien pauloissa: Lysimachia europaea - metsätähti * Pinkka – Lajintuntemuksen oppimisympäristö: Metsätähti (Lysimachia europaea) * Laji.fi: Metsätähti (Lysimachia europaea) * Valokki – Nettikasvio: Metsätähti (Trientalis europaea) * Den virtuella floran: Metsätähden levinneisyys pohjoisella pallonpuoliskolla * ITIS: Trientalis europaea * United States Department of Agriculture (USDA): Trientalis europaea * Flora of China: Trientalis europaea Tiedosto:Arctic Starflower (3600344148).jpg Tiedosto:Northern Starflower (2533990215).jpg Tiedosto:Trientalis europaea.jpg Tiedosto:Trientalis europaea10.JPG Tiedosto:Trientalis europaea metsätähti.jpg Tiedosto:Trientalis europaea LC0160.jpg Tiedosto:Trientalis europaea002.JPG Tiedosto:TrientalisEuropaea.jpg Tiedosto:XN Trientalis europaea 512.jpg Tiedosto:Trientalis europaea (bud).JPG Tiedosto:Trientalis europaea2.jpg Tiedosto:Trientalie europaea ziedas.jpg Tiedosto:XN Trientalis europaea 503.jpg Tiedosto:Laanelill sügisel.jpg Tiedosto:Trientalis europaea Metsätähti C IMG 2776.JPG Luokka:Esikkokasvit Luokka:Seulonnan keskeiset artikkelit